LidanRubinov/Halacha-QA huggingface dataset:
שאלה: ייחוד עם חותנת: החותנת שלי נמצאת אצלינו כמה ימים בשבוע. כך שיוצא שבמשך הערב אני נשאר להיות עם הילדים בני 11 ו- 3 ועם אמה האם זה ר? האם מותר לי ללכת לישון לפני שאשתי תחזור?
תשובה: כל עוד שהבן הגדול ער אין בעיה של יחוד. לאחר שהבן נרדם, יש להשאיר את דלת הבית בלתי נעולה.
שאלה: שימוש במנעמי המשרד - המשך: בהמשך לתשובה על שימוש ב"מנעמי המשרד", התלבטתי האם אמנם ניתן להניח שנוח למעביד שהעובד יעשה שימוש פרטי במכונת הצילום? לאחרונה הודבקו בכל מכונות הצילום במשרד המשפטים מדבקה (שמופיעה על הניר המצולם) צולם במשרד המשפטים. צעד זה נעשה בדיוק כדי למנוע את התופעה של עובדים שמצלמים לצרכים אישיים. מה דעת הרב בענין?
תשובה: ככלל רצוי לברר כל שאלה כזו עם מנהל המקום. הבעייה שלעיתים אין למנהל המקומי סמכות, והוא מתיר לעובדיו לעשות דברים שהבעלים אינם מתירים. ולכן צריכים בנוסף להיתר מצד המנהל לחשוב האם הרשות שהמנהל המקומי נותן תואמת את האינטרס של בעלי המקום. לגבי התקנה במשרד המשפטים, כפי הנראה רבים נהגו לצלם דפים רבים, והעלויות היו גבוהות, וזו אכן גניבה. מה שחשבתי שמותר, הוא לצלם דפים בודדים לעיתים רחוקות, שבמקרים כאלה אפשר לומר שבעלי הבית מעדיפים שהעובד ישאר במקום עבודותו ולא יפסיד זמן על חיפוש מכונת צילום וכדומה. וכן הוא מעוניין להקל במעט על העובדים שלו, כדי שיאהבו את מקום עבודתם. במשרד המשפטים כנראה העובדים ניצלו את המכונה לצילומים רבים מאוד, עד שההנהלה נאלצה להתמודד עם הבעייה. ואם אכן כך נקבע, שאין לצלם שם דבר שאינו שייך לעבודת המשרד, תקנה זו מחייבת את כל העובדים.
שאלה: כלי לאחסון צריך טבילה?: האם מותר להשתמש בכלי תוצרת חוץ שלא הוטבל המשמש לאיחסון בלבד (סוכר למשל)?
תשובה: גם כלי לאיחסון אוכל טעון טבילה. לתשובת הרב דב ליאור.
שאלה: חימום תבשיל נוזלי בשבת: הרב כתב שמותר למתארח אשכנזי שאמור לנהוג לפי פסקי הרמ"א לאכול תבשיל נוזלי שחומם בשבת מכיון שהמארח התימני נוהג על פי הרמב"ם שהתיר זאת והרי הרמב"ם בעצמו כתב "כל שמותר לשהותו על גבי האש, כשנוטלים אותו בשבת, אסור להחזירו למקומו"!
תשובה: יש כאן שני דינים שונים. דברי הרמב"ם שהזכרת עוסקים בגזרת חכמים שמא יראה כמבשל, כאשר הוא מניח מאכלים על כירה שאינה מכוסה ומה שכתבתי מדובר על פלטה מכוסה, שאין חשש שיראה כמבשל, אולם עדיין יש להזהר שלא לבשל ממש, ובתבשיל נוזלי שנתבשל לפני כן, לדעת הרמב"ם ומנהג התימנים מותר ולמנהג הספרדים והאשכנזים אסור.
שאלה: מעיכת ירקות: האם מותר בשבת למעוך ירקות עבור ילדים קטנים?
תשובה: מעיכת ירקות בשבת לתינוקות מותרת בשינוי דהיינו בכלי שאינו מיועד לכך כגון בכף.
שאלה: כשרות עוף העמק: בשר של עוף העמק בהשגחת הרבנות חיפה שעל האריזה כתוב כשר למהדרין! האם זה כשרות מהודרת?
תשובה: כל כשרות הנכתבת כמהדרין, עדיין נצרכת בדיקה מדוקדקת עם הרבנות המקומית. הטלפון במועצה הדתית חיפה להלן: 8641187 04
שאלה: מילוי קנקן בריטה - בורר?: האם מותר למלא בשבת קנקן בריטה, אם התרוקן? כוונתי לגבי מילוי מים בקנקן לאחר שהתרוקן.
תשובה: מכיון שהמים ראויים לשתיה גם ללא סינונם, הסינון מותר תשובה בנושא החלפת הפילטר עצמו.
שאלה: פלטה לבשרי וחלבי: בחג השבועות אני מעוניינת להשאיר על הפלטה החשמלית מזון חלבי ובשבת הצמודה לחג מזון בשרי (כלומר לחממו על הפלטה בחג השבועות אחה"צ לקראת שבת). מובן שבין לבין אין אפשרות לנקות את הפלטה מאוכל שגלש וכד. האם הדבר מותר? האם מספיק לשים נייר כסף על הפלטה כששמים את החלבי ולהורידו לפני ששמים את הבשרי?
תשובה: דין פלטה הוא כדין כיריים שהתלכלכו שאם הדבר שנזל כבר נשרף או התייבש לחלוטין מותר. ואכן עדיף לשים עליו ניר כסף (שנחתך מערב יו"ט) ולהניח הסיר עליו. הרב רואי מרגלית.
שאלה: אכילת פת בפחות מכזית: מי שאכל פת בפחות מכזית, מה יעשה לגבי נטילת ידיים, ברכתה, ברכת המוציא וברכת המזון?
תשובה: כתב השו"ע בסימן קנ"ח שעל פחות מכזית אין נוטלים ידיים, אך האחרונים נחלקו בכך ופסק המשנה ברורה שצריך ליטול בלי ברכה. מברכים המוציא על פחות מכזית ואין מברכים ברכת המזון. הרב רואי מרגלית
שאלה: האם לומר עם הציבור עלינו לשבח?: האם יש להקפיד להגיד עלינו לשבח עם הקהל בסוף התפילה למרות שלא הגעתי לשם בתפילתי?
תשובה: כתב המשנה ברורה בסימן פ"ה שאם נמצא בבית הכנסת בשעה שהציבור אומר עלינו לשבח צריך לומר עמהם ואף שאינו מתפלל עמהם. ואם עומד בתפילה בק"ש וברכותיה או בפסוקי דזמרה לא יאמר עמהם ורק יכרע בשעה שהם כורעים. הרב רואי מרגלית.
שאלה: טבילה בבור בשבת: האם יש איסור לטבול בבור בשבת (כאשר נמצא בתוך הערוב)?
תשובה: לא הבנתי מה ההבדל בין בור מים לכל מקוה, שכשם שמותר לטבול במקוה בשבת פשוט שמותר לטבול בבור בשבת. וכמובן יש לבדוק שאין בזה סכנת נפשות, כגון בור לא יציב, מים מזוהמים ושאר סיכונים.
שאלה: זימון בעשרה: האם גם כשמזמנים בעשרה, צריך העונה לחכות עד לאחר "הזן את הכל", או שיכול לחזור ולאכול מייד לאחר הזימון?
תשובה: מחלוקת ספרדים ואשכנזים: השו"ע בסימן ר' סעיף ב' כתב שאינו צריך להפסיק אלא עד שיאמר ברוך שאכלנו. אך הרמ"א כתב שצריך להפסיק עד הזן את הכל וכן פסק כף החיים. הרב רואי מרגלית.
שאלה: למה מברכים על בת פחות מבן?: ההלכה אומרת שכאשר נולד בן מברכים "הטוב והמיטיב", ואילו על הולדת בת מברכים "שהחיינו". מדוע זה המקום היחיד בברכות שהחיינו שהשמחה בדבר לא נמדדת ביחס לשמחה בדבר עצמו אלא ביחס למה שיכול היה להיוולד? הרי כשאדם זוכה בפיס וכדומה מברך "הטוב והמטיב" (כשיש חשבון משותף וכו ) גם על סכומים שאינם מאוד גבוהים ואיננו אומרים שלא יברך על 10,000 משום שחלם לזכות ב-100,000. חוץ מזה, מאי נפשך, אם השמחה היא גדולה יברכו שני ההורים את ברכת "הטוב והמטיב" ואם השמחה אינה קיימת כלל, אין לברך כלל, אך כיצד נוצר שמברכים "שהחיינו", שהרי החילוק בין ברכת "שהחיינו" ל"הטוב והמטיב" אינה ברמת השמחה אלא באם זו שמחת רבים או יחיד, ואם כל אחד מההורים צריך לברך "שהחיינו" משמע שזו שמחת שניהם, אז מדוע לא יברכו "הטוב והמטיב"?!
תשובה: א. ברכת הטוב והמטיב היא על בשורה טובה, וההורים ידעו שהאשה עומדת ללדת, השאלה היא איזה מין, וכאן הבשורה על בת נחשבת עדיין כפחות טובה. לעומת הזוכה בסכום נמוך שהבשורה היא שהוא זכה, ולכן הוא שמח ומברך. ב. ברכת שהחיינו היא גם על ראיית אדם שאין בזה צד של בשורה, ולכן יש לכל אחד מהם חיוב לברך שהחיינו על ראיית הבת שלהם. אפשר כמובן שאחד יברך ויוציא את השני בברכת שהחיינו. להרחבה בנושא.
שאלה: מוסיקה נוצרית: ישנן סוגים שונים של מוסיקה כנסייתית. א. יש שירים שמדברים בבירור על אותו האיש (Jesus). ב. שיר כאלו שמדברים על G-od או על The-Lord. יכול להיות שהכוונה לאותו האיש, ויכול להיות שהכוונה לאלקים שלנו. ג. שירים שמולחנים לקטעים מהתנ"ך שלנו, כגון תהילים. ד. שירים שתוכנם לא קשור כלל לנצרות או לדת, ורק הלחן שלהם הוא בסגנון כנסייתי. את הסוג הראשון ודאי שאסור לשמוע. השאלה היא האם מותר לשמוע את הסוגים הנותרים?
תשובה: אם אין איזכור של אותו האיש מותר לשמוע את המוסיקה. לתשובת הרב זלמן ברוך מלמד בשאלה דומה.
שאלה: נסיעה באוטובוס שמחלל שבת: האם מותר לעלות על אוטובוס אגד כאשר ידוע שהוא התחיל בנסיעתו ואף אסף נוסעים לפני צאת השבת?
תשובה: המנחת יצחק והשמירת שבת כהלכתה אוסרים. והציץ אליעזר והגר"ע יוסף מתירים כי כל רגע מתחדשת הבערה חדשה ברכב שלא קשורה לקודמתה. אך גם הם הזכירו שבשכונה שרובם דתיים יש ענין שלא לנסוע ע"מ למיגדר מילתא ולשכנע את החברה שהציבור לא מעונין בכך. הרב רואי מרגלית.
שאלה: מה ללמוד בזמן הפנוי?: אני בן 16, ולומד בישיבת צביה באשקלון עד השעה 6 בערב, יוצא מכאן שנשאר לי שעתיים ביום פנויות ללימוד תורה, איזה ספרים הינך מציע לי ללמוד בשעתיים אלה? האם ללמוד שולחן ערוך, משנה ברורה, גמרא, משנה, הלכות, מה כבודו ממליץ לי לעשות בזמן זה?
תשובה: חכמים אמרו לעולם ילמד אדם במקום שלבו חפץ. על כן תבחר לך מתוך הספרים שהזכרת את הספר האהוב עליך. ואפשר גם לחלק את הזמן לכמה לימודים. זה משמח לשמוע שאתה רוצה להוסיף ללמוד מעבר למסגרת של הלימוד בישיבה, עלה והצלח.
שאלה: כלי לנטילה: האם ניתן ליטול ידים של שחרית ולפני אכילה של פת מכלי שהוא בקבוק פשוט של קוקה קולה, והאם ניתן לעשות כך מפחית פשוטה של קולה? (האם זה טעון ברכה?)
תשובה: נטילה של שחרית קלה יותר ובהעדר נטלה כשרה גם בקבוק כשר. בנטילה לסעודה יש להקפיד על כך שפי הבקבוק יהיה רחב דיו שיעטוף את היד כולה בשפיכה אחת. פיה של פחית נראית לי צרה מדי ואי אפשר ליטול בה ידים.
שאלה: טיול בחו"ל: ח אמרו - "כל הדר בחו"ל כאילו עובד עבודה זרה וכמי שאין לו אלוה" האם דבר זה נאמר גם למי שנמצא בחו"ל באופן זמני? מה משמעות המשפט?
תשובה: מי שיוצא זמנית בהיתר (עפ"י כללי ההלכה) אינו נחשב לעובד ע"ז. עיין רמב"ן פרשת אחרי שהאריך להסביר מושג זה.
שאלה: נזם באף: האם מותר לנקב חור באף (נזם)? גם יעקב נתן לרבקה נזם מתנה ועגל הזהב נעשה על ידי זהב הנזמים.
תשובה: מבחינה הלכתית אין איסור לבת ללכת עם נזם על האף. אך מבחינת הצניעות מאחר שאין נוהגים בחוגים שלנו ללכת עם נזמים על האף אין זה צנוע ללכת באופן שונה שמבליט את הבת.
שאלה: חשמל ביום טוב: האם מותר להדליק או לכבות אור חשמל ביום טוב שלא חל בשבת?
תשובה: אמנם בשו"ת אבן יקרה ובערוך השולחן ובשו"ת מצור דבש ובשו"ת קרית חנה ובשו"ת משפטי עוזיאל פסקו שמותר להדליק ולכבות החשמל ביו"ט, אך רוב הפוסקים אוסרים זאת ולכן אסור, וכך נוהגים רוב העולם. הרב רואי מרגלית.
שאלה: שותפות עם מחללי שבת: ברצוני לשאול האם מותר לאדם לקבל רווח מחברת מזון בע"מ שיש לו בה אחוזים ספורים אך לא חלק אקטיביסטי שפותחת את סניפיה גם בשבתות (מוצרי החברה הינם כשרים)?
תשובה: אסור ליהנות מחילול שבת. אולם נושא החברה בע"מ מורכב יותר ובעצם כל ריוח שאדם מקבל מחשבונו בבנק מורכב בחלקו משותפות הבנק בחברות שונות בחלקן מחללות שבת שמעתי שיש חברת השקעות הרוכשת רק מניות כשרות, וראוי לרכוש מניות דרכה.
שאלה: כופין על מידת סדום.: אני גר בבנין משותף. זה כעשר שנים, נהגנו לחנות במקום מסויים מתחת לבנין. במהלך כל התקופה, היה שכן שטען כי החניה שייכת לו, אבל מרשה לנו לחנות שכן יש לו את החניה שלו. (חניה אחרת). לפני כחודש ביקש מכל הדיירים שיפסיקו לחנות שם ואינו מסכים שיחנו במקום ההוא. אין לו כל שימוש במקום הזה ואכן אינו עושה בו כל שימוש. החניה עומדת ריקה. מה אנו חייבים לעשות?
תשובה: אם אכן החניה שלו אינכם רשאים לחנות בחנייתו ללא הסכמתו גם אם אינו משתמש בה.אולם כדאי לברר מי הוא בעל החניה האמתי. אם בעל החנייה היה שואל אותי אם ראוי למנוע מאחרים לחנות בחנייתו כשהוא עצמו אינו זקוק לה הייתי מורה לו שלא יהיה צר עין וירשה לאחרים לחנות בחנייתו. עם זאת הוא רשאי לדרוש ת עבור השימוש בחנייה. ואולי ניתן להתפשר אתו על סכום סביר? כדאי לנסות להגיע להסדר. והאמת וה אהבו.
שאלה: גבינת סקי של שטראוס: רציתי לשאול על גבינה לבנה בטעם וניל של שטראוס, מכילה בין השאר חלב מלא, בהכשר הרבנות נהריה (ללא הכשר מהדרין או בד"צ) איך אפשר לדעת אם מכילה חלב ישראל או חלב עכו"ם?
תשובה: בהחלט יש חשש של אבקת חלב עכו"מ בגבינה, יחד עם עוד בעיות כשרות שונות בגבינות. על כן, מי שמחפש הכשר למהדרין צריך להמנע מאכילת מוצרים אלו.
שאלה: כיפה שחורה: שמעתי ששני תלמידים באו לרבינו (הרב צבי יהודה הכהן קוק) ושאלו אותו איזו כיפה עדיפה: שחורה או סרוגה. רבינו אמר ששחורה עדיפה, אפלו שיותר קטנה. אני רוצה לשאול למה עדיף שחורה? חבר שלי אומר שהיום הרב היה אומר אחרת. האם הוא צודק?
תשובה: היום, כשבני ישיבות רבים הולכים עם כיפות סרוגות וכיפה סרוגה בגודל סביר היא סימלן של בני הישיבות יש להניח שרבינו היה אומר שאין עדיפות לכיפה שחורה.
שאלה: הסגרת כלב שיש חשש שימיתו אותו: יש ברשותי כלב כבן שנתיים, לפני שבועיים הכלב נשכה ילד, בעקבות הנשיכה חויבנו להסגירו למשך 10 ימים. האם אנו יכולים להשאירו שם בהנחה שימיתו אותו?
תשובה: אסור לגדל כלב רע. אלא א"כ הוא כלב שמירה באזור ספר וגם אז עליו להיות קשור היטב. לא ציינת באיזה סוג כלב מדובר. פעלי אפוא לפי העקרונות דלעיל. להמשך הדיון בנושא.
שאלה: קריאת כיתוביות בשבת: האם בקריאת כיתוביות מתחת לתמונות (בספר או בעיתון) בשבת, גזרו משום שטרי הדיוטות?
תשובה: כנראה שבספר לא גזרו על שטרי הדיוטת כי ספר נועד ללימוד.
שאלה: שם ה  באנגלית: האם לשם ה באנגלית (G-od), או בכל שפה אחרת פרט לעברית, יש קדושה? השלכות מעשיות: האם מותר לכתוב אותו, או שצריך לכתוב אותו עם מקף (כמו שעשיתי, מספק)? האם מותר לומר אותו בפה?
תשובה: נוהגים להיזהר בשם ה' גם בלועזית
שאלה: למה מצוות מסויימות עולות כ"כ הרבה כסף: למה שאני עולה לתורה אני צריך לשלם לבית כנסת 3000 ש"ח? למה תעודת כשרות לפלפליה צריכה לעלות הון כסף? הרי בסך הכול זה מצוות שאמורות לחזק את המסורת שלנו לא?!
תשובה: כשאתה עולה לתורה אתה לא צריך לתת 3000 שקל, אלא שנהגו לתרום סכום כלשהו לצדקה. תעודת כשרות לפלפליה לא עולה הון כסף, אלא כעלות של משגיח הכשרות במקום   אחוז מסוים המופרש לתועלת המועצה הדתית לצורך תחזוקת מקוואות, עירוב, רישום נישואין ופטירה - שירותים הניתנים ללא ת ריווחי על ידה.
שאלה: קידושין בלשון תמיהה: האם קידושין תופסים כשאמירת "הרי את." היתה בלשון תמיהה? באותה המידה יש לשאול על ספירת העומר שאמר בלשון שאלה. האם יצא ידי חובה?
תשובה: הכל הולך אחר הכונה ואם לשניהם ברור שהיתה כאן אמירה מחייבת הקידושין תופסים. אך אם יש אפילו ספק קל מקודשת מספק וצריך להזהר בכך. הרב רואי מרגלית.
שאלה: מיהו הרשע: מה ההגדרה של אדם רשע? האם אדם יכול להגדיר אחרים כרשעים גם אם מעשיו שלו אינם מתוקנים?
תשובה: חכמים אמרו שמי שיש לו עזות פנים מותר לקרותו רשע ומדבריהם משמע שאין לקרוא "רשע" לאדם אחר אפילו עובר עבירה. גם אדם שמעשיו מתוקנים מין הנכון שילמד זכות על אנשים ולא ילמד עליהם חובה.
שאלה: חתונה מעורבת: לפני כשלוש שנים התקרבתי לדת והנני שומר מצוות ותורה. הכרתי אישה בת 40 והחלטנו להנשא זה לזה. האישה שומרת מסורת ושומרת שבת, אך רוצה לקיים חתונה מעורבת מהסיבה שהיא עדיין לא הגיע לדרגה זו של בשלות ביהדות. ניסתי לשכנעה בדברי נועם, אך לצערי לא הצלחתי. כמובן שמצב זה גורם לי אי נוחות. מבקש את הצעתכם, מה לעשות?
תשובה: אם אין אתה יכול לשכנע את האשה לעשות חתונה נפרדת, אפשר להסתפק בהפרדה בריקודים. ואחרי החתונה תתקדמו ביחד בשמירת המצוות בשלימות. וברכת מזל טוב לכם.
שאלה: הכשרת כלים מבשרי לחלבי ולהיפך: כלים בשריים שלא השתמשו בהם שנים רבות, האם מותר להופכם לכלים חלביים, ולהפך? אם לא, כיצד מכשירים אותם?
תשובה: לספרדים בכלים שאינם בני יומם הדבר מותר לכתחילה. אולם לאשכנזים נהגו שלא להכשיר ממין אחד למשנהו אא"כ במקרים הבאים: א. בשעת הדחק כשאין כל ברירה אחרת. ב. כאשר מכשירים את הכלי לפסח אפשר באותה הזדמנות לשנותו. ג. אם לאחר ההכשרה ישתמשו בו לתקופה מסוימת ככלי פרוה. ד. אם מטריפים את הכלי בכונה שיאסר לשימוש ואז מכשירים אותו למין השני. ה. במידה וחלפה שנה שלא השתמשו בכלי ניתן להכשירו למין השני. ו. אם קיבלו את הכלי במתנה ורוצים לשנות את יעודו. הרב רואי מרגלית.
שאלה: הכשרת תבניות של תנור: האם ניתן להכשיר רשתות עליהן מונחות התבניות בתנור? באיזו דרך?
תשובה: אפשר להכשיר ע"י לבון חמור דהיינו לשים באש עד שיאדימו ויעלו ניצוצות. הרב רואי מרגלית. לתשובת הרה"ג דב ליאור שליט"א.
שאלה: מותר להמית כלבה נושכת?: יש לי כלבה מזן זאב, הכלבה קשורה ואנו מחזיקים אותה לצורכי שמירה, התשובה שקיבלתי אינה חד משמעית. האם אפשר לבצע המתת חסד, למקרה שהכלבה נשכה ואיני רוצה להמשיך להחזיק אותה?
תשובה: אם יש מישהו אחר שמוכן להחזיק את הכלבה למטרות שמירה ולשמור עליה שלא תזיק עדיף למכור או לתת אותה לו. אם לא - מותר לכם להמיתה במיתה שאין בה יסורים.
שאלה: תפילה בשעות העבודה: האם מותר לעובד ציבור להניח תפילין בשחרית ללא אישור המעביד?
תשובה: מותר לעובד ציבור להניח תפילין בשעת העבודה אם לא היה יכול להספיק לפני כן. אין מצוה מן התורה נידחת מפני העבודה. כמו שראינו שחכמים חייבו קריאת שמע גם פועל בשעת עבודה ורק פטור מחזרת העמידה או תוספות שתוקפן מדברי חכמים. ובודאי שכל בעל בית יהודי ברצונו הפנימי שמח בקיום כל התורה ואיננו מתנגד לביטול העבודה לשם כך. ויש בזה משום הנח כבוד אביך מפני מצוות המקום שאתה ואביך חייבים בכבודי.
שאלה: התכנית הכלכלית: מהי התייחסות התורה לתכנית הכלכלית? האם צריך לסגור ישיבות בלחץ המצב או שתורה קודמת לכל בכל מחיר? האם נכון לצמצם בקיצבאות ובהטבות למגזרים הציבוריים והחלשים לטובת קופת המדינה? האם אפשר לקצץ גם בתקציב הביטחון? ובכלל, איפה הגבול ובאיזה מחיר? מדוע דעת תורה בנושאים אלו עלומה? למה נושא שעומד במרכז סדר היום הציבורי לא מקבל את המשקל הראוי לו בעולם התורה?
תשובה: נושא התקציב וסדר עדיפויותיו הוא מורכב וארוך. ברור שיש בזה דעת תורה. אבל הואיל ואין שואלים על כך תלמידי חכמים, לצערנו, לפיכך אינם דנים בזה כל כך. אין דבר כזה "בכל מחיר" הרי פיקוח נפש דוחה לימוד של כל היום. בכל אופן דעת הרמב"ם שאין לקבל כסף עבור לימוד תורה. אמנם חלקו עליו רבים מגדולי ישראל, מ"מ ההיתר הוא למי שעומד ללמד, אבל אין היתר לענ"ד לציבור רחב ללמוד ולהתפרנס מהצדקה. לכן בלי קשר לתקציב ולקיצוצים, מי שאינו עומד להיות מחנך או רב, צריך אחר כמה שנים ללמוד מקצוע לעבוד ולהתפרנס, וכמובן לקבוע עיתים לתורה.
שאלה: חיית מחמד: האם מותר להחזיק חיית מחמד כגון כלב או חתול בבית?
תשובה: אם הדבר אינו מפריע לאחד מבני הבית ובמיוחד לבעלת הבית - אין בזה כל איסור.
שאלה: אוושא מילתא בשבת: מה הכלל לגבי שימוש בכלי המשמיע קול תוך כדי פעולתו כאשר הכלי ממשיך לפעול בשבת או שיופעל ע"י שעון שבת במהלך השבת? האם מותר להפעיל וידאו ע"י שעון שבת ע"מ שיקליט תוכנית מרשת של גוי?
תשובה: לדעת הרמ"א הדבר אסור ולדעת המחבר הדבר מותר. מכיון שאתה נוהג כרמ"א הדבר אסור לך. לעומת זאת בשעון קיר נהגו להקל גם לדעת הרמ"א כי כולם יודעים שזו דרכו של השעון להשמיע קול שאון גם כאשר אין איש במעון. אין להפעיל מערכת וידיאו בצורה אוטומטית מערב שבת גם כאשר היא מקליטה מתחנה זרה. הדבר עלול להביא לפרצה חמורה בחומת השבת כי ההתר עלול להתרחב גם לתחנה אחרת וגם לצפיה בשבת.
שאלה: סדר טקס הנישואין: כיום מקימים את הקידושין (טבעת וברכה) והנישואין (חופה וברכות) בסמוך. מה הסיבה שכיסוי פני הכלה בהינומה על ידי החתן (שלחלק מהדעות זו היא ההכנסה לחופה) נעשית לפני הקידושין ולא אחריהם?
תשובה: כיסוי ההינומא אינו נחשב לנשואין מעיקר הדן אלא רק כתוספת לחופה העיקרית. מאידך כלה באה לחופה כשהיא מכוסה בהינומא כמבואר במשנה בכתובות לכן נעשה הכיסוי לפני החופה.
שאלה: ישיבה ליד אישה במכונית: האם בנסיעה במכונית פרטית מותרת הישיבה של 2 בחורים ליד בחורה (הלבושה בצניעות) במושב האחורי?
תשובה: אם אין מגע בין הבחורה לבחור - מותר. הדבר תלוי ברוחב המכונית. להמשך הדיון בנושא.
שאלה: ביקור בותיקן: האם מותר לבקר בותיקן בחלקים שאינם כנסיה מנזר?
תשובה: אסור להרהר ולחשוב בעבודה זרה, ולא לקרוא בספרים שחיברו עובדיה על דרכיה ומשפטיה. ואפילו להסתכל בדמות צורת צלם ובנוי שלו אסור, שנאמר: אל תפנו אל האלילים. וצריך להתרחק מן הבית שיש בו צלם, וכל שכן מן הצלם עצמו ארבע אמות, שלא לעבור שם. ואסור לשמוע כלי שיר שמזמרים לו, או להריח בריח שלהם. ואם שומע כלי השיר, יאטום אוזניו. וכן אם מריח ריחם יכוין שלא ליהנות ממנו. וכן בית תפלה של נוצרים הנקראת כנסיה אסור לנו כמעט לראותה וכל שכן להתקרב אליה קל וחומר להיכנס לתוכה, כי היא בית עבודה זרה גמורה הואיל וצורת שתי וערב שם. והנכנס הוא בכנפי סטרא אחרא, ומטמאים אותו מעט מעט, ולא ידע כי בנפשו הוא. וצריך כפרה גדולה. ואין מקום להתיר להיכנס לשם זולתי במקום פיקוח נפש, ואף באופן זה יש מחמירים. הרב רואי מרגלית.
שאלה: כיור לכלי חלב ובשר: יש לי כיור אחד בבית. ישנם כלי מתכת לבשר בנפרד ולחלב בנפרד, אבל שוטפים אותם ביחד. האם ניתן לאכול מהם אחר כך? אם לא, מה ניתן לעשות?
תשובה: כעיקרון אנו מתייחסים לכיור זה כטרף כי שימש לבשר וחלב ולפעמים אף ברותחין. ולכן הפיתרון הוא לסבן את הכלים ולהניח אותם על השיש ולאחר מכן לשטוף אותם באויר מעל הכיור, וכן לייחד מערכת כלי ניקוי נפרדת לחלבי ולבשרי בנפרד. הרב רואי מרגלית. לתשובת הרב יעקב אריאל.
שאלה: קפיצת המתג בשבת: האם אני יכול להרים בידי מתג נגד התחשמלות כשהפעולה שלי לא תחבר את הזרם, אלא הוא יתחדש לאחר 5 דקות?
תשובה: צריך להבין יותר איך המנגנון עובד ע"מ להשיב תשובה כהלכה. מכון צמ"ת מתמחים בזה. להלן כתובת האתר שלהם:
שאלה: גבינת סקי של שטראוס - המשך: בהמשך לתשובה בנושא גבינת סקי, רציתי להמשיך ולשאול: נאמר לי במחלבות שטראוס שהגבינת סקי שלהם מורכבת מחלב ישראל. וייתכן שאם היו מבקשים הכשר מהדרין היו מקבלים עליה אך הם לא ביקשו במחלבה הספציפית הזאת, בה מייצרים את הגבינות שלהם. כך הבנתי מהנציגה שם. האם מרכיב מסויים בגבינה הזאת (חוץ מהחלב) הוא "בעייתי"?
תשובה: לחלק ממוצרי שטראוס יש הכשר של הרב לנדא ומוצרים אלו אפשר לאכול ללא חשש. הרב לנדא נתן הכשר איפה שהיה יכול ומוצרים שלא עומדים תחת השגחתו הם בכשרות רגילה בלבד.
שאלה: ריקודים מעורבים: קרוב משפחה מתחתן בקרוב. מכיוון שחלק מהמשפחה דתי וחלק חילוני, רחבת הריקודים תחולק לשלוש: צד לריקודי נשים בלבד. צד לריקודי גברים בלבד. צד לריקודים מעורבים. האם מותר להשתתף בחתונה זו? ההורים של החתן דתיים ומתנגדים לפשרה זו, אך טוענים שאין להם ברירה. האם הם עוברים איסור בכך שהם בעצם בעלי השמחה?
תשובה: ריקודים מעורבים אסורים ואין לסייע להם ע"י הקצאת מקום מיוחד לכתחילה. קרובים חילוניים הבאים לשמח חתן וכלה צריכים להתחשב ברגשותיהם ולשמחם ולא לצערם.
שאלה: כניסה לכנסייה: האם מותר ליהודי להיכנס לכנסייה? האם יש מקרים שבהם ניתן להתיר? (לצורך לימוד וכד ).
תשובה: אסור להרהר ולחשוב בעבודה זרה, ולא לקרוא בספרים שחיברו עובדיה על דרכיה ומשפטיה. ואפילו להסתכל בדמות צורת צלם ובנוי שלו אסור, שנאמר: אל תפנו אל האלילים. וצריך להתרחק מן הבית שיש בו צלם, וכל שכן מן הצלם עצמו ארבע אמות, שלא לעבור שם. ואסור לשמוע כלי שיר שמזמרים לו, או להריח בריח שלהם. ואם שומע כלי השיר, יאטום אוזניו. וכן אם מריח ריחם יכוין שלא ליהנות ממנו. וכן בית תפלה של נוצרים הנקראת כנסיה אסור לנו כמעט לראותה וכל שכן להתקרב אליה קל וחומר להיכנס לתוכה, כי היא בית עבודה זרה גמורה הואיל וצורת שתי וערב שם. והנכנס הוא בכנפי סטרא אחרא, ומטמאים אותו מעט מעט, ולא ידע כי בנפשו הוא. וצריך כפרה גדולה. ואין מקום להתיר להיכנס לשם זולתי במקום פיקוח נפש, ואף באופן זה יש מחמירים. הרב רואי מרגלית.
שאלה: בשר וחלב לאשה בהריון: בד"כ אנו ממתינים כ6 שעות לאחר אכילת בשר. רצינו לדעת האם ניתן להקל על אישה בהריון מתקדם שעד הלידה תמתין 3 שעות בלבד?
תשובה: בחולה לא גזרו וכן אישה בהריון.
שאלה: הטמנה בתנור בשבת: אנו מכינים ג חנון לשבת ומכניסים אותו כבר ביום שישי לתנור. בערב שבת בקידוש אנו מוצאים אותו מהתנור, אוכלים מעט ומחזירים אותו, וכן בבוקר למחרת אנו מוציאים ואוכלים. האם מותר להוציא ולהכניס אותו? אם לא מה כן ניתן לעשות? ההורים שלי בבית שומרי מסורת ואינם מסכימים לקנות פלאטה חשמלית. אבקש את ההלכה לפי המסורת התימנית השאמית ( של שרעב).
תשובה: יש שלשה סוגי תנורים: תנור שמיד כשפותחים את הדלת שלו, גוף החימום מתלהט ואסור להשתמש בתנור זה בשבת לחימום המאכלים. סוג שני הוא תנור שעובד על טרמוסטט (רוב התנורים כיום) ובו המיקל להשתמש יש לו על מה לסמוך. סוג שלישי הוא תנור עם כפתור למצב חום קבוע ללא קשר לפתיחת דלת התנור ובו אפשר להשתמש במקום פלטה של שבת. בכל מקרה ראוי לכסות את הכפתורים עם פתק קטן שכתוב עליו "שבת", כדי שלא יבוא להגביר או להנמיך את החום. כל זה לגבי מאכלים יבשים, אבל לגבי מאכלים נוזליים יש עוד תנאים שצריך להקפיד עליהם, על מנת שיהיה מותר להחזיר מאכל לתנור. לפי שאלותיך זו וקודמתה אני מבין שמשפחתך לא דתית, ואתה רוצה להקפיד קצת יותר במצוות. ואני מאמין שאם תעשה דברים בנחת ובשכנוע ולא בהתרסה, הדברים בסופו של דבר יתקבלו ברצון כשיבינו כמה זה חשוב לך, כי בסה"כ משפחתך היא מיהדות תימן ששמרה על ההלכות והמנהגים במסירות נפש לאורך כל הדורות, ובעלייתם לארץ בשנות החמישים לא היה מהם אחד שלא היה בקי בתורה שבכתב ובתורה שבעל פה, עד שקראו עליהם כולם את הפסוק בשיר השירים: "כולך יפה רעייתי ומום אין בך". ובפרט קהילת קודש שרעב שזכתה לשני מאורי הדורות המקובלים האלוהיים ר' שבזי ור' שרעבי זצוק"ל. וכבר ר' יעקב ספיר בספרו מסעותיו המופלאים בארץ התימן בשנת תרי"ז (לפני כ-150 שנה), כשהגיע לעיר שרעב כתב על אנשיה: "עיר של חכמים וסופרים, זכי השכל, לא ראיתי כדוגמתם בכל ארץ התימן". ואשריך שאתה משמר ומחדש מסורת אבות עשירה זו. הרב רואי מרגלית.
שאלה: קביעת מזוזה בשבת: נכנסנו לבית חדש בערב חג ולא הספקנו לקבוע מזוזה. האם אפשר להישאר בבית במשך השבת בלי מזוזה או שמותר לקבוע אותה גם בשבת בלית ברירה?
תשובה: כמובן שאסור לקבוע בשבת מזוזה וחייב משום בונה וזה מצוה הבאה בעבירה. וכתב הבן איש חי בפרשת "כי תבוא", שאם נודע לו בשבת ויו"ט שאין לו מזוזה בביתו, אם יכול לישון בבית אחר עדיף, ואם אין ברירה, מותר לשהות בביתו ויתאמץ במוצאי שבת או יו"ט מיד לקבוע מזוזה. הרב רואי מרגלית.
שאלה: שריפת גופות: האם שריפת גופת הנפטר כמעשה חליפי לקבורה באדמה עומדת בניגוד להלכה?
תשובה: איסור חמור הוא לשרוף את המת והשורפו מבטל מצות עשה של קבורה בידיים וגורם תקלה גדולה למת כמוש"כ בזוה"ק. וגדול פשע שריפת המת שנאמר: על שלשה פשעי מואב.על שרפו עצמות מלך אדום (עמוס ב'). ויש בזה גם בזיון כשורף גוילי ספר תורה. וכל שריפת אדם לקללה תיחשב. הרב רואי מרגלית.
שאלה: תרומת איברים לגוי: האם מותר להעביר איברים של מת יהודי לחולה לא יהודי? האם מותר ליהודי לקבל תרומת איברים ממת לא יהודי?
תשובה: לקבל תרומה ממת גוי זו לא כל כך בעיה. אך לתת איברים מיהודי לגוי אסור, אלא אם כן מדובר באגודה עולמית ובזכות תרומת האיברים לגוי גם יהודים יקבלו איברים מגויים, אז מותר. לתשובת הרב יעקב אריאל שליט"א. לתשובת הרב בנושא חתימה על טפסי תרומת איברים. לשיעור בנושא זה מאת הרב אליעזר מלמד שליט"א. לשיעורו של הרב אליעזר בנושא "הלכות ניתוחי מתים".
שאלה: כשרות בד"ץ סידני: האם כשרות ב"ד סידני אוסטרליה הרב גוטניק, מקובלת?
תשובה: הכשרות הנ"ל מוכרת ואין היא עומדת בקריטריונים של השגחת מהדרין.
שאלה: נגינה בפני גברים: האם מותר לאשה לנגן בפני גברים? האם יש הבדל בין כלי נגינה שונים לענין זה?
תשובה: אם האישה יושבת בקרבה גדולה שיכולים להביט אליה ונגינתה נמשכת לזמן ממושך ראוי להימנע מכך, כי בהתבוננות ארוכה קשה להימנע מהרהורי עבירה. אמנם אם היא במרחק שתווי פניה או גופה אינם בולטים והשאלה היא רק מצד הנגינה - אין בזה איסור, וכמובן יש לשים לב שלא תהא זאת נגינה הגורמת סערת יצרים או רגשות. ובזה יש להבחין בין כלי נגינה על פי הדרך הרגילה בשימושה (אקורדיון וכלים הדומים לו המחייבים תנועות רבות, יש להחמיר בהם יותר מאשר בפסנתר וכדומה).
שאלה: ים בשבת: מה דין רחצה בים בשבת? האם בכלל מותר לרדת לחוף?
תשובה: רחצה בים בשבת אסורה הן בגלל טלטול המים (הים הוא מחוץ לערוב) הן בגלל הרטבת בגד הים וסחיטתו. אם גם שוחים בים, הדבר אסור מסיבה אחרת, כיון שגזרו על שחייה בגלל חתירה בסירה. עצם הירידה לחוף יש בה חשש להרטבת הרגלים וטלטול המים. אם החוף אינו חוף רחצה ולא מתקרבים למים - מותר לרדת לחוף, אך אם החוף הוא חוף רחצה פתוח לציבור הרי האוירה שבו פוגעת בקדושה בכלל ובקדושת השבת בפרט.
שאלה: הטלויזיה: האם מותר לראות טלויזיה? הרי מדי פעם יש פרסומות לא צנועות ותוכניות האסורות. האם לא על זה הגמ בב"ב אמרה אי איכא דרכא אחרינא רשע הוא?
תשובה: אסור להסתכל בדברים שמבאים להרהורים רעים. בין בטלויזיה ובין בדברים אחרים. מי שהסתכלות בטלויזיה מביאה אותו לידי הרהורים רעים, אסור לו להסתכל בטלויזיה.
שאלה: לימוד עם אח: יש לי אח בכיתה ו ואחות בכיתה ד והייתי רוצה לקבל מהרב המלצה מה כדאי ללמוד איתם לחזק את אמונתם, ולהטביע בהם מידות טבות. התלבטתי אם כדאי פרקי אבות או אולי קיצו"ש (להתחיל בהנהגת הבוקר)?
תשובה: שתי האפשריות טובות. תתחיל בפרקי אבות.
שאלה: תספורת אשה אצל גבר: האם יש בעיה שכלה לפני חתונה תעשה תספורת אצל ספר גבר שזו מלאכתו?
תשובה: אסור לאשה להסתפר אצל גבר ואפילו אם היא פנויה, ואף אם אינה נדה (כלה). ואין את ההיתר של טרוד במלאכתו, כי האיסור הוא גם על המסתפר. וכן יש פה משום מסייע בידי עוברי עבירה שהרי אינם ידועים כיראי שמים ונכשלים בהרהור ובנגיעה בנשים נדות ונשואות. הרב רואי מרגלית.